આપણે ત્યાં આપણે પતિ-પત્ની, પિતા પુત્રી માતા-પુત્ર જેવા સંબંધોમાં આપણે માઠુ લાગે ત્યારે આપણે કટુતા ખરાબમાં ખરાબ શબ્દોમાં એકબીજા સામે વ્યકત કરીએ છીએ પણ જયારે આ સંબંધોમાં આપણેં સારૂ લાગે ત્યારે તેની અભિવ્યકિત કરવાનું આપણે ચુકી જઈએ છીએ, આપણે માણસ છીએ એટલે આપણને સારૂ લાગે તેમ માઠુ પણ લાગવાનું તેમાં કઈ ખોટું પણ નથી પણ જેમ આપણે માઠાની અભિવ્યકિત તરત કરીએ છીએ તેમ સારી ઘટના વખતે પણ આપણા જીવનમાં જે સારી ઘટનાના આપણા નિમિત્ત બન્યા તેને બે સારા શબ્દો દ્વારા વ્યકત કરતા શીખવુ જોઈએ, ઘણા તેવું માને છે કે વખાણ કરવા નહીં કારણ વખાણે ખીચડી દાઢે વળગે છે, હું કહીશ જ્યારે વળગે ત્યારે ભલે વળગે પણ આજે આપણને ખીચડી સારી લાગે તો આજે તેના વખાણી લો. . . ખીચડીની વાત નિકળતા મને યાદ આવ્યું કે પ્રેમ વ્યકત કરવાની એક બીજી પણ રીતે છે, મેં ઘણી સ્ત્રીઓને પોતાના પતિ અને બાળકો માટે આજે તમારૂ ભાવતુ જમવાનું બનાવ્યું છે તેવું મેં અનેક વખતે સાંભળ્યુ છે, પણ આ પતિ અને બાળકો જ્યારે ભાવતા ભોજન ઉપર બેસે અને તગારૂ ભરી જમે છતાં ઉભા થતાં પોતાની પત્ની અથવા માતાને તારા હાથમાં ખરેખર જાદુ છે, તેવું કહેતા સાંભળ્યા નથી, પણ આ માણસો જ્યારે રેસ્ટોરામાં જમા જાય છે ત્યારે બીલ ચુકવતી વખતે કહે છે ફુડ બહુ સારૂ હતું.